recursal/SuperWikiNEXT-32B huggingface dataset:
| Libicė prie Cidlinosček. *Libice nad Cidlinou* |
| --- |
|              |
| *Šv. vaitiekaus bažnyčia* |
|  |
| 

Libicė prie CidlinosLibicė prie Cidlinos

50°07′40″ š. pl. 15°10′49″ r. ilg.﻿ / ﻿50.12778°š. pl. 15.18028°r. ilg.﻿ / 50.12778; 15.18028﻿ (Libicė prie Cidlinos)Koordinatės: 50°07′40″ š. pl. 15°10′49″ r. ilg.﻿ / ﻿50.12778°š. pl. 15.18028°r. ilg.﻿ / 50.12778; 15.18028﻿ (Libicė prie Cidlinos) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Čekijos vėliava Čekija |
| **Kraštas** | Vidurio Čekijos kraštas |
|  |
| **Įkūrimo data** | 1314 |
|  |
| **Gyventojų** (2008) | 1 340  |
| **Plotas** | 9,95 km² |
| **Tankumas** (2008) | 135 žm./km² |
| **Altitudė** | 190 m |
|  |
| **Pašto kodas** | 289 07 |
| **Tinklalapis** | www.libicenadcidlinou.cz |
|  **Vikiteka** | Libicė prie Cidlinos |

**Libicė prie Cidlinos** (ček. *Libice nad Cidlinou*) – miestelis Čekijos vidurinėje dalyje, į rytus nuo Prahos, prie Elbės ir jos intako Cidlinos santakos. 1340 gyventojų (2008 m.).

Istorija
--------

Vienas seniausių Čekijos ankstyvųjų miestų Bohemijoje. Iškilo IX a. kaip zličanų genties centras, priklausė Slavnikų kunigaikščiams. Buvo administracinis ir metalo gamybos centras.

Tyrimai
-------

Miestelis pradėta kasinėti XIX a. pradžioje, nuo 1970 m. archeologinius tyrinėjimus vykdo Čekijos mokslų akademijos Archeologijos institutas. Miestas kūrėsi nuo VIII a. prie įtvirtinto piliakalnio – buvo įrengtas trikampis priešpilis, ant piliakalnio X a. pastatyta medinė pilis, papėdėje kūrėsi amatininkų gyvenvietė, pastatyta mūrinė bažnyčia; aplink ją buvo laidojama. Apie 995 m. pilis sudeginta, miestą užėmė Čekijos kunigaikštis Boleslovas II Pamaldusis ir prijungė prie Čekijos. XI a. pilis atstatyta ir naudota iki XII a. pradžios; 1108 m. vėl sudeginta. Kultūriniame sluoksnyje rasta vario ir sidabro liejimo, geležies apdirbimo dirbtuvių liekanų. X a. buvo kaldintos monetos.

Asmenybės
---------

Libicėje gimė Adalbertas Prahiškis.

Galerija
--------

* Evangelikų bažnyčiaEvangelikų bažnyčia
* Katalikų bažnyčiaKatalikų bažnyčia
* PiliakalnisPiliakalnis
* Adalbertas Prahiškis ir jo brolis RadimasAdalbertas Prahiškis ir jo brolis Radimas
* Slavníkų bažnyčios liekanosSlavníkų bažnyčios liekanos
* CidlinaCidlina

Literatūra
----------

* R. Turek. Slavnikovu Libice Praha 1946.

Šaltiniai
---------

1. ↑  *Libicė prie Cidlinos*. Visuotinė lietuvių enciklopedija, T. XIII (Leo-Magazyn). – Vilnius: Mokslo ir enciklopedijų leidybos institutas, 2008. 102 psl.
Libijos karas.
**Libijos karas** (arba **Samdinių sukilimas, Karas be paliaubų**) – Kartaginos samdinių Libijoje sukilimas prieš Kartaginą 241–237 m. pr. m. e.

Istorija
--------

Sukilimas prasidėjo po Pirmojo Pūnų karo. Prie samdinių netrukus prisidėjo Šiaurės Afrikos gyventojai libiai, numidai ir kitos gentys. Samdiniai reikalavo išmokėti algas, o vietos gyventojai, kentėję nuo didelių mokesčių, juos rėmė.

Libijos kare dalyvavo apie 20 000 samdinių ir apie 70 000 vietos gyventojų. Maištininkai laimėjo keletą pergalių ir užėmė Tunetą. Sukilimas išsiplėtė ir persimetė net į Sardiniją. Kartaginoje buvo paskelbta visuotinė piliečių mobilizacija. 238 m. pr. m. e. Kartaginos karvedys Hamilkaras Barka išstūmė maištininkus į sunkiai pereinamas vietas ir sunaikino apie 40 000 žmonių. 237 m. pr. m. e. sukilimas buvo galutinai numalšintas.

Šaltiniai
---------

1. ↑  *Libijos karas*. Visuotinė lietuvių enciklopedija, T. XIII (Leo-Magazyn). – Vilnius: Mokslo ir enciklopedijų leidybos institutas, 2008. 108 psl.
| Krikščionybė |
| --- |
|  |
| 
Pranašai ir dvasininkai
* + Švenčiausioji Trejybė · Dievas Tėvas · Dievas Sūnus · Šventoji Dvasia ·
	Dievo karalystė · Marija · Apaštalai · Apaštalas Petras · Apaštalas Paulius

 |
| 
Biblija
* + Biblija · Senasis Testamentas · Naujasis Testamentas · Evangelija · Mato · Morkaus · Luko · Jono · Apokrifas

 |
| 
Istorija
* + Ankstyvoji krikščionybė · Kryžiaus žygiai · Reformacija

 |
| 
Atšakos
* + Katalikybė · Stačiatikybė · Protestantizmas

 |
| 
Kultūra ir visuomenė
* + Ankstyvosios krikščionybės menas · Bažnyčia · Cerkvė · Evangelizacija · Liturginiai metai · Sakramentas

 |
| Ž • A • R |

**Puritonai** (angl. *puritans*, lot. *purus* – švarus) – griežtos protestantizmo atmainos XVI–XVII a. Anglijoje šalininkai. Kovojo su absoliutizmu ir Anglikonų bažnyčia, reikalavo griežtos moralės, kuo paprastesnių pamaldų. Puritonai kilo XVI amžiuje kaip reformų sąjūdis. Jų tikslas buvo nuoseklus reformacijos principų įgyvendinimas. Kalvinistiškai pamokytiems puritonams rūpėjo apvalyti (angl. to purify) pirmiausia Bažnyčią, asmeninį gyvenimą, o galiausiai visuomenę. Jie buvo pavyzdingi akcentuodami asmeninį išganymą ir Šventojo Rašto vaidmenį. Daugelis puritonų emigravo į žemyną ir į kolonijas. XVII a. penktuoju dešimtmečiu buvo įgiję pirmaujančias pozicijas parlamente, nuo 1660 m. visai neteko politinės valdžios.

E. Percy Moran „Jaunoji puritonė"

Nuorodos
--------

* Puritonai: praeitis, dabartis ir ateitis
| **Coffea liberica** |
| --- |
| Liberinis kavamedis (*Coffea arabica*) |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Magnolijūnai  *( Magnoliophyta)* |
| Klasė: | Magnolijainiai  *( Magnoliopsida)* |
| Eilė: | Gencijoniečiai  *( Gentianales)* |
| Šeima: | Raudiniai  *( AsperulaRubiaceae)* |
| Gentis: | Kavamedis  *( Coffea)* |
| Rūšis: | Liberinis kavamedis  *( Coffea liberica)* |

 |

**Liberinis kavamedis** (*Coffea liberica*), arba **liberika** – mažiau paplitusi kavamedžių (*Coffea*) rūšis, kilusi Liberijoje Vakarų Afrikoje. Kultivuojama Indonezijoje, Filipinuose, kur ji buvo atvežta pakeisti kavos rūdies (*Hemileia vastatrix*) ligos nuniokotų arabinių kavamedžių, taip pat randama centrinėje ir rytų Javoje. Medis išauga iki 9 m aukščio, turi stangrius, odiškus, ilgus lapus, auga žemumose.

Kava
----

Skirtingai, nei arabikos ir robustos kavos, kurios yra plačiai auginamos visame pasaulyje, liberika yra mažiau populiari. Uogose pulpos sluoksnis labai plonas. Liberikos pupelės savo dydžiu lenkia ir arabiką, ir robustą. Iš liberikos pupelių paruoštas gėrimas yra prastesnio skonio. Šios pupelės naudojamos kavos gėrimams ir tirpiai kavai gaminti. Ji užima apie 1 % pasaulinės produkcijos. Filipinuose auginama liberika vadinama *Kape Barako*.

Kavamedžių rūšys
----------------

Skrudintos liberikos pupelės
* Arabinis kavamedis (*Coffea arabica*)
* Bengalinis kavamedis (*Coffea benghalensis*)
* Didysis kavamedis (*Coffea canephora* arba *Coffea robusta*)
* Konginis kavamedis (*Coffea congensis*)
* *Coffea excelsa*
* *Coffea gallienii*
* *Coffea bonnieri*
* *Coffea mogeneti*
* Siauralapis kavamedis (*Coffea stenophylla*)

Nuorodos
--------

* Liberijos kavamedis Archyvuota kopija 2011-10-02 iš Wayback Machine projekto.
* Kavos veislės ir rūšys


|  |  |
| --- | --- |
|  | **Vikiteka: Liberinis kavamedis** – vaizdinė ir garsinė medžiaga  |
| **Astiagas** |
| --- |
|  |
| Astiagas, pasiduodantis Kyrui. 1775 m. piešinys |
| Medų dinastija |
| Gimimo vardas | R̥štivaigah |
| Gimė |  ? |
| Mirė | 550 m. pr. m. e. |
| Tėvai | Kiaksaras |
| Sutuoktinis (-ė) | Arjenė |
| Vaikai | Mandana, Amitė |
| Religija | zoroastrizmas |
| Medijos karalius |
| Ėjo pareigas | 584 – 550 m. pr. m. e. |
| Pirmtakas | Kiaksaras |
| Įpėdinis | Kyras Didysis (užkariavo Achemenidai) |
|  |
|  **Vikiteka** | Astiagas |

**Astiagas** (med. *\*R̥štivaigah*, akad. *Ištumegu*, sen. gr. Αστυαγης, mirė 550 m. pr. m. e.) – paskutinis Medijos karalius, valdęs 584–550 m. pr. m. e. Karaliaus Kiaksaro sūnus.

Anot Herodoto, Astiago vaikaičiu (per dukterį Mandaną) buvęs Kyras Didysis, nors ši giminystė greičiausiai tėra mitas. Astiagas vedė Lidijos karaliaus Kroezijaus seserį Arjenę.

Pasak Babilonijos šaltinių, 553 m. pr. m. e. Anšano karalius Kyras pradėjęs karą prieš Astiagą. 550 m. pr. m. e. medų kariai sukilę ir paėmę Astiagą nelaisvėn. Tada Kyras užėmęs ir suniokojęs Medijos sostinę Ekbataną. Kyras pasigailėjęs Astiago ir leidęs jam mirti sava mirtimi, tačiau pasak Ktesijo, Astiagą nužudęs Kyro tarnas Oebarasas. Po Astiago mirties Achemenidai užvaldė Medijos karalystės žemes.

Asmenvardis \**R̥šti-vaiga-* reiškia „siūbuojantis ietį, ietininkas".

Šaltiniai
---------

1. 1 2 3  R. Schmitt. Astyages, *Encyclopaedia Iranica*. Vol. II, Fasc. 8, 1987, pp. 873–874.
2. ↑  *Astyages*. Encyclopædia Britannica Online. – www.britannica.com.
3. ↑  *Astiagas*. Visuotinė lietuvių enciklopedija, T. II (Arktis-Beketas). – Vilnius: Mokslo ir enciklopedijų leidybos institutas, 2002
| ***Laiko tiltas*** |
| --- |
|  |
|  |
| Pavadinimas | About Time |
| Kilmės šalis | Jungtinė Karalystė |
| Režisierius | Richard Curtis |
| Prodiuseris (-iai) | Tim BevanEric FellnerNicky Kentish Barnes |
| Scenaristas (-ai) | Richard Curtis |
| Kompozitorius | Nick Laird-Clowes |
| Vaidina | Domhnall GleesonRachel McAdamsBill Nighy |
| Metai | 2013 |
| Žanras | Romantinis,mokslinė fantastika |
| Trukmė | 123 min. |
| Kalba | anglų |
| Platintojas | Universal Pictures |
| Biudžetas | 12 mln. JAV dol. |
| Pajamos | 87 100 449 JAV dol. |
| **IMDb įrašas** |

**Laiko tiltas** (angl. *About Time*) – britų romantinė drama, kurios veiksmas sukasi apie jaunuolį, gebantį keliauti laiku į praeitį ir taip pakeisti savo ateitį į geresnę. Filmui scenarijų parašė ir jį režisavo Richard Curtis, pagrindinius vaidmenis atliko Domhnall Gleeson, Rachel McAdams ir Bill Nighy. Jungtinėje Karalystėje filmas pasirodė 2013 m. rugsėjo 4 d. JAV – lapkričio 1 d.

Siužetas
--------

DĖMESIO: *toliau atskleidžiamos kūrinio detalės*

Sulaukęs 21-erių, Timas Leikas (akt. Domhnall Gleeson) iš savo tėvo (akt. Bill Nighy) sužino, kad jis, kaip ir kiti šios šeimos vyrai, geba keliauti laiku. Timas nusprendžia pagerinti savo gyvenimą, pirmiausia ketindamas susirasti antrąją pusę. Tačiau po nesėkmingų bandymų jis greitai suvokia, kad keliavimas laiku niekaip nepadės jam įtikti merginai, kurios jis paprasčiausia netraukia.

Vėliau Timas išvyksta į Londoną siekti teisininko karjeros. Viename restorane jis susipažįsta su Mere (akt. Rachel McAdams) ir ją pamilsta. Kiek vėliau, nukeliaudamas laiku atgal, kad pagelbėtų vieno rašytojo pjesės pristatyme, Timas sužino, kad vienas sugrįžimas atgal anuliuoja prieš tai ateityje įvykusius įvykius. Taigi jam vėl tenka iš naujo susipažinti su Mere.

Jau laimingai vedęs Merę, Timas susiduria su šeimoje iškilusiomis problemomis. Jo sesuo smarkiai susižaloja avarijoje. Bandydamas pakeisti šių įvykių eigą, jis susiduria su dar vienu jo gebėjimo trūkumu, t. y. vadinamuoju drugio efektu – pakeitęs praeitį ir sugrįžęs atgal namuose jis randa kitą vaiką, kas reiškia, kad jis niekada su savo žmona nesusilaukė dukrelės.

Vieną dieną Timo šeima sužino, kad Timo tėvas serga vėžiu, kurio neįmano pagydyti nukeliaujant laiku į praeitį. Tėvui mirus, Timas bet kuomet gali su juo susitikti nukeliavęs į praeitį, tad dėl to per daug nesikremta. Tačiau vieną dieną jo žmona pasiūlo susilaukti antro vaiko, kas reikštų, kad Timas amžiams prarastų galimybę pasimatyti su tėvu. Timas nusprendžia kuo daugiau laiko praleisti su tėvu, prieš priimdamas lemtingą sprendimą…

Išnašos
-------

1. 1 2
| **Benediktas Dobševičius** |
| --- |
|  |
| Gimė | 1722 m. kovo 12 d.Lietuva Kražių apylinkėse |
| Mirė | 1792 m.Žemaitija |
|  |
| Veikla | Lietuvos filosofas, fizikas, žymiausias kompromisinės krypties filosofas scholastikos žlugimo Lietuvoje laikotarpiu. |
| Pareigos | VU dėstė matematiką (1754-1757 m.), filosofiją (1760-1763 m.). Nuo 1782 m. Kražių mokyklos direktorius. |
|  |
| Išsilavinimas | 1752 m. Benediktas Dobševičius baigė VU Teologijos fakultetą. |

**Benediktas Dobševičius** (g. 1722 m. kovo 12 d. Kražių apylinkėse, Žemaitija – mirė po 1792 m.) – filosofas, fizikas, žymiausias kompromisinės krypties filosofas scholastikos žlugimo Lietuvoje laikotarpiu.

Biografija
----------

1752 m. Benediktas Dobševičius baigė VU Teologijos fakultetą. Laisvųjų menų ir filosofijos daktaras (1755 m.), profesorius (1756 m.), teologijos daktaras (1765 m.), kanonų teisės daktaras (1773 m.). VU dėstė matematiką (1754–1757 m.), filosofiją (1760–1763 m.). Nuo 1782 m. Kražių mokyklos direktorius.

Filosofija
----------

Aiškino I. Niutono fiziką, heliocentrizmą laikė hipoteze, apibendrino R. Dekarto ir P. Gasendžio materijos aiškinimą, Dž. Loko pirmines ir antrines kokybės, Dž. Berklio subjektyvųjį idealizmą.

Naujųjų amžių filosofiją derino su teologija, scholastika, racionalizmą jungė su empirizmu.

Vilniuje išėjusiame veikale „Dabartinių filosofų pažiūros" (*Placita recentiorum philosophorum*) B. Dobševičius aptarė to meto gamtos mokslo teorijas. Aiškindamas gamtos kūnų savybes, autorius dėsto I. Niutono fiziką, cituoja jo veikalus, aprašo inerciją, trintį, trauką, aiškina judėjimo dėsnius. Didelė knygos dalis skirta dangaus kūnų judėjimui, astronomijos pasiekimams. Gamtos mokslų naujovėms išdėstyti vartojama naujoji mokslų terminija.

Šis Vilniaus Jėzuitų akademijos leidinys buvo paplitęs Vidurio ir Rytų Europoje – šiandien yra žinomi išlikę keli egzemplioriai Lietuvos, Lenkijos, Ukrainos bibliotekose.

1979 m. paskelbtas šio veikalo fragmentas lietuvių kalba.

XVIII a. (Švietimo epocha) susidarė dvi filosofijos kryptys – kompromisinė ir antischolastinė. Pirmieji mėgino išsaugoti kai kurias scholastinės filosofijos pažiūras ir derinti jas su naujųjų amžių filosofija ir mokslais. Iš jų žymiausi Antanas Skorulskis (1715–1780, „Filosofijos apybraižose" pirmą kartą Lietuvoje pateikė Naujųjų amžių filosofijos ir gamtos mokslų teorijas, scholastas) ir Benediktas Dobševičius (1722–1792).

Placita Recentiorum Philosophorum, 1760

Veikalai
--------

Veikalą „Logikos paskaitos" (*Praelectiones logicae*, 1761 m. lietuviškas fragmentas – 1979 m.) B. Dobševičius rašė veikiamas Ch. Volfo. Šiame darbe analizavo logikos koncepcijas, metodų problemas, laikėsi R. Dekarto intelektinės intuicijos teorijos.

Benediktas Dobševičius knygoje „Dabartinės filosofų pažiūros", išleistoje 1760 metais, pirmą kartą pavartojo molekulės sąvoką.

Šaltiniai
---------

 Archyvuota kopija 2009-05-03 iš Wayback Machine projekto.
Koordinatės: 55°21′25″š. pl. 25°09′09″r. ilg.﻿ / ﻿55.356874°š. pl. 25.152498°r. ilg.﻿ / 55.356874; 25.152498


| Libertavos ežeras |
| --- |
| Vaizdas nuo pietrytinio kranto |
| Vieta | Balninkų seniūnija, Molėtų raj. |
| Plotas | 0,071 km² |
| Kranto linijos ilgis | 1,23 km |
| Įteka | 2 bevardžiai upeliai |
| Išteka | bevardis upelis |
|  |
|  Vikiteka | Libertavos ežeras |

**Libertavos ežeras** – ežeras Molėtų rajone, Balninkų seniūnijoje, 7 km į šiaurę nuo Balninkų, į šiaurės vakarus nuo rajoninio kelio  **2820**  Alanta–Klabiniai–Dapkūniškiai . Vandens telkinio kodas LR ežerų klasifikatoriuje 12231671, plotas 7,1 ha. Priklauso Šventosios baseinui, tiesioginis vandentakis – Virintos kairysis intakas Pulšis, pietryčiuose išteka bevardis upelis. 

Ežeras telkšo slėnyje tarp kalvotų dirbamų laukų, ištįsęs šiaurės vakarų - pietryčių kryptimi 0,52 km, didžiausias plotis iki 0,2 km. Altitudė 120 m. Šiaurinė pakrantė labiau pelkėta, pietinė ribojasi su kalvos papėde, apaugusi krūmokšniais. Ežero pakrantėje įrengta maudykla su tilteliu.

Artimiausios gyvenvietės: Libertava, Vengriai. Pietrytinėje pakrantėse įsikūrusi buvusio Libertavos dvaro sodyba.

Šaltiniai
---------

1. ↑
2. ↑
| ***Dangus iš tikrųjų yra*** |
| --- |
|  |
|  |
| Pavadinimas | Heaven Is for Real |
| Kilmės šalis |  JAV |
| Režisierius | Randall Wallace |
| Scenaristas (-ai) | Randall WallaceChris Parker |
| Metai | 2014 |
| Žanras | drama |
| Trukmė | 99 min. |
| Kalba | anglų |
| Biudžetas | 12 mln. JAV dolerių |
| Pajamos | 101 mln. JAV dolerių |
| **IMDb įrašas** |

**Dangus iš tikrųjų yra** (angl.  *Heaven Is for Real*) – 2014 m. JAV sukurta drama pagal to paties pavadinimo pastoriaus Todd Burpo knygą, kurioje jis aprašo savo mažamečio sūnaus regėjimus, patirtus operacijos metu.

Pagrindiniai aktoriai
---------------------

*Aktorius – vaidmuo*
* Greg Kinnear – Todas Burpo
* Kelly Reilly – Sonja Burpo
* Thomas Haden Church – Džėjus Vilkinsas
* Connor Corum – Koltonas Burpo
* Lane Style – Keisė Burpo
* Margo Martindale – Nensė Rouling

Turinys
-------

DĖMESIO: *toliau atskleidžiamos kūrinio detalės*

Todas Burpo – gerbiamas miestelio pastorius, kuris dėl šeimos išlaikymo dirba ir vartų montuotoju, ir mokyklos imtynių komandos treneriu, o laisvu laiku su bendruomene žaidžia beisbolą. Kartą jų šeimą ištinka nelaimė – keturmetis sūnus Koltonas dėl trūkusio apendicito atsiduria ligoninėje, o atsigavęs po sudėtingos operacijos pradeda pasakoti neįtikėtinus dalykus: jis buvęs Rojuje ir regėjęs ten Kristų. Pradžioje berniuko pasakojimas tėvui atrodo išgalvota istorija, tačiau vis daugiau detalių, kurias prisimena sūnus ir kurių jis niekaip negalėjo žinoti, priverčia pastorių iš naujo įvertinti savo tikėjimą.

Apdovanojimai
-------------

* 2014 m. – „Teen Choice Awards" (nominacija) – geriausia drama
* 2015 m. – „People‘s Choice Awards" (nominacija) – geriausia drama
**Anzelmas Jukna** (g. 1936 m. gegužės 20 d. Davainiuose, Švenčionių rajonas) – teisininkas, buvęs  Lietuvos Aukščiausiojo Teismo (LAT) teisėjas, Vilniaus miesto Tarybų rajono teismo pirmininkas.

Biografija
----------

1955–1957 m. Vilniaus universiteto (VU) Teisės fakulteto studentas. 1960 metais baigė VU Teisės fakultetą.

1954–1955 – Švenčionių rajono laikraščio „Žvaigždė" korektorius,
1957–1959 – Vilniaus universiteto Teisės fakulteto studentas ir laborantas,
1959–1962 – Lietuvos Respublikos Aukščiausiojo Teismo Teismų valdybos revizorius,
1962–1965 – Vilniaus miesto Spalio rajono teismo teisėjas,
1965–1968 – Vilniaus miesto Tarybų rajono teismo pirmininkas,
1968–1990 – Lietuvos Respublikos Aukščiausiojo Teismo teisėjas,
nuo 1990 iki 2001 m. gegužės 20 d. Lietuvos Aukščiausiojo Teismo teisėjas.

Vedęs. Žmona Janina (g. 1941 m.). Duktė Aušra (g. 1978 m.), teisininkė, Lietuvos Aukščiausiasis Teismas teisėjo padėjėja.

Šaltiniai
---------

1. ↑  CV Archyvuota kopija 2012-07-23 iš Archive.is projekto
2. ↑  Dėl atleidimo
| **Jonas Mašanauskas** |
| --- |
| Gimė | 1937 m. balandžio 15 d. (86 metai)Kaunas |
| Tautybė | Lietuvis |
| Pilietybė |  Lietuva |
| Sutuoktinis (-ė) | Undinė Nasvytytė |
| Vaikai | Kipras Mašanauskas |
|  |
| Veikla | vokalistas, būgnininkas |
| Sritis | popmuzika |
| Organizacijos | LRT |
|  |
| Išsilavinimas | aukštasis |
| Alma mater | Vilniaus pedagoginis institutas,Lietuvos konservatorija |
| Žinomas (-a) už | populiarios dainos „Vilniaus stogai", „Elektrėnų žiburiai" ir kt. |

**Jonas Mašanauskas** (g. 1937 m. balandžio 15 d. Kaune) – Lietuvos estradinių dainų atlikėjas, populiarumą pasiekęs XX a. septintajame dešimtmetyje. Išgarsėjo per Lietuvos televiziją dažnai transliuota melodija su vaizdo įrašu „Vilniaus stogai".

Žmona Undinė Nasvytytė, sūnus Kipras Mašanauskas.

Biografija
----------

Mokėsi Kauno 8-ojoje vidurinėje mokykloje. 1955 m. įstojo į Vilniaus pedagoginio instituto gamtos mokslų fakultetą. 1959 m. įstojo į Valstybinę konservatoriją, kur dar ketverius metus studijavo klasikinį vokalą. 

Dar mokykloje pradėjo groti su pučiamųjų orkestru, studijų metais su įvairiais ansambliais grojo šokių vakaruose, dainavo vokaliniame ansamblyje. 1960-1970 m. dainavo ir grojo mušamaisiais instrumentais Lietuvos radijo estradiniame orkestre. Taip pat grojo 1963 m. susikūrusiame radijo ir televizijos instrumentiniame trio. Vėliau J. Mašanauskas dirbo garso režisieriumi, transliavo koncertus, įrašinėjo radijo spektaklius, taip pat ilgus metus vadovavo Lietuvos radijo Fondinių įrašų ir transliacijų skyriui.

Diskografija
------------

* A. Ločeris, Z. Žukas, J. Mašanauskas – „Šokių muzika" (7", mono), išleido „Melodija".

Šaltiniai
---------

1. ↑  Pirmojo lietuviško tvisto „Vilniaus stogai" atlikėjas Jonas Mašanauskas vėl užlipo į sceną *zmones.15min.lt*, 2023-04-06
2. ↑  J. Mašanauskas: seni radijo įrašai man patinka labiau *lrt.lt*, 2016-04-25

Nuorodos
--------

* Lietuviškos muzikos kalendorius. Jonas Mašanauskas *facebook.com*
* Jonas Mašanauskas ir Lietuvos TVR lengvosios muzikos orkestras – Vilniaus stogai, 1966 m.
* Jonas Mašanauskas – Elektrėnų žiburiai
**Libido** (iš lot. 'potraukis', 'aistra') – psichoanalizėje vartojama sąvoka, apibrėžianti gyvybės (*eros*) ir mirties (*thanatos*) instinktų visumą. Ją pirmasis įtraukė Z. Froidas, kuris *libido* laikė lytinių potraukių, daugiausia nesąmoningų, visuma. Pasak Z. Froido, *libido* lemiąs žmonių psichoseksualinio vystymosi fazes, kurias apibūdina potraukio objekto kitimas (nuo autoerotizmo iki išorinio objekto). Froido teigimu, *libido* lemia psichoseksualinės raidos tarpsnius (oralinė stadija, analinė stadija, falinė stadija, latentinė stadija ir genitalinė stadija). *Libido* slopinimas (sublimacija) sukeliąs įvairių formų patologinę regresiją, neurozę, fiksaciją.

K. G. Jungas *libido* suprato kaip bendrą, nekryptingą psichinę energiją. Pasak jo, tai psichinio proceso intensyvumas, psichinė vertė, energija, veikianti psichėje. Libido skatina visą veiklą (biologinę, kultūrinę, kūrybinę, seksualinę).

Šaltiniai
---------

1. ↑  *Libido*. Visuotinė lietuvių enciklopedija, T. XIV (Magdalena-México). – Vilnius: Mokslo ir enciklopedijų leidybos institutas, 2008
2. ↑  Carl Gustav Jung. *Psichologiniai tipai*. Vilnius: Margi raštai, 2013.
Plakatas prieš „manspreading", išleistas „Metropolitan Transportation Authority" ir kabinamas Niujorko (JAV) viešajame transporte.
**Manspreading** (liet. *„vyriškas išsižergimas"*) – terminas sėdėjimui išsižergus viešajame transporte apibūdinti, kai taip daro vyras. Pirmą sykį terminas panaudotas soc. medijos portale „Tumblr" 2013 m. Šiuo metu keliose šalyse, labiausiai JAV, Kanadoje ir Švedijoje, vyksta kampanijos prieš sėdėjimą viešajame transporte išsižergus, kuomet taip daro vyras. Kampanijos šalininkai motyvuoja savo poziciją tuo, kad išsižergę vyrai užima daugiau, nei vieną vietą. Taip pat, kai kurie kampanijos prieš „manspreading" šalininkai tokį sėdėjimą vadina seksualiniu priekabiavimu ar moterų priespauda.

Kova prieš „manspreading" dažniausiai susideda iš taip sėdinčių vyrų fotografavimo ir nuotraukų publikavimo internete, dažniausiai „Tumblr" puslapiuose. Taip pat, kai kurios viešojo transporto bendrovės tramvajuose ir metro kabina ženklus, prašančius vyrų nesėdėti išsižergus.

Tiek kampanijos prieš „manspreading", tiek pats terminas susilaukė daug kritikos. Kovotojai prieš „manspreading" kritikuojami, kad fokusuojasi tik į vieną lytį, ir tik į išsižergimą, kai daugiau nei vieną vietą dažnai užima ir kitais būdais, ir ne tik vyrai. Pavyzdžiui, žmonės dažnai viešajame transporte ant gretimos kėdės pasideda savo bagažą, ar užsikelia koją ant kojos Taip pat kritikuojami dėl savo veiklos metodų – viešo gėdijimo, ypač tuomet, kai transporte laisvų vietų žmonėms netrūksta. Ši problema dažnai vadinama nerimta ir dirbtinai sukurta, nes, pavyzdžiui, 2010 m. apklausos dėl problemų viešajame transporte respondentai jos net neminėjo. Galiausiai, teigiama, kad vyrams patogiau sėdėti plačiau išsižergus dėl fiziologijos, ir kad ši nerimta problema gali būti išsprendžiama tiesiog paprašius patraukti kojas, jei nėra daugiau kur atsisėsti. Kadangi kampanijos yra nukreiptos tik prieš vyrus, jos dažnai laikomos seksistinėmis.

Nuorodos ir šaltiniai
---------------------

1. ↑
2. ↑   Archyvuota kopija 2015-09-24 iš Wayback Machine projekto.
3. 1 2
4. ↑
5. ↑   Archyvuota kopija 2019-04-13 iš Wayback Machine projekto.
6. 1 2 3
7. ↑
8. ↑   Archyvuota kopija 2015-06-26 iš Wayback Machine projekto.
9. ↑
10. ↑
11. ↑
12. ↑   Archyvuota kopija 2015-06-23 iš Wayback Machine projekto.
13. ↑   Archyvuota kopija 2015-06-26 iš Wayback Machine projekto.
| ***Susižadėję penkerius metus*** |
| --- |
|  |
|  |
| Pavadinimas | The Five-Year Engagement |
| Kilmės šalis |  JAV |
| Režisierius | Nicholas Stoller |
| Scenaristas (-ai) | Jason SegelNicholas Stoller |
| Vaidina | Jason SegelEmily Blunt |
| Metai | 2012 |
| Žanras | komedija |
| Trukmė | 124 min. |
| Kalba | anglų |
| Biudžetas | 30 mln. JAV dolerių |
| Pajamos | 53,9 mln. JAV dolerių |
| **IMDb įrašas** |

**Susižadėję penkerius metus** (angl.  *The Five-Year Engagement*) – 2012 m. JAV sukurta romantinė komedija.

Pagrindiniai aktoriai
---------------------

*Aktorius – vaidmuo*
* Jason Segel – Tomas Solomonas
* Emily Blunt – Violeta Barns
* Chriis Prtt – Aleksas
* Alison Brie – Siuzė
* Lauren Weedman – Salė
* Mimi Kennedy – Kerol Solomon

Turinys
-------

DĖMESIO: *toliau atskleidžiamos kūrinio detalės*

San Franciske restorane virėju dirbantis Tomas po metų draugystės pasiperša savo draugei Violetai. Laimingi sužadėtiniai pradeda planuoti savo būsimas vestuves, tačiau netrukus Violeta laimi stipendiją studijuoti Mičigano universitete. Norėdamas būti malonus būsimai žmonai, Tomas pasisiūlo laikinai atidėti vestuves ir važiuoti kartu.

Vis dėlto Mičiganas pasirodo ne toks, kokio Tomas tikėjosi. Kol Violeta užsiėmusi universitete, jis įsidarbina užkandinėje, pratinasi prie žiemos, medžioklės ir kitų vietinių pramogų. Ilgainiui vis nukeliamos vestuvės pradeda atrodyti kaip miražas: Violetai dėmesį rodo jos dėstytojas, vestuvių nesulaukiantys senyvi giminaičiai miršta vienas po kito, o Tomas pradeda vis labiau degraduoti...
| ***Blondinė ieško vyro*** |
| --- |
|  |
|  |
| Pavadinimas | What‘s Your Number? |
| Kilmės šalis |  JAV |
| Režisierius | Mark Mylod |
| Scenaristas (-ai) | Gabrielle AllenJennifer Crittenden |
| Vaidina | Anna Faris |
| Metai | 2011 |
| Žanras | komedija |
| Trukmė | 106 min. |
| Kalba | anglų |
| Biudžetas | 20 mln. JAV dolerių |
| Pajamos | 30,4 mln. JAV dolerių |
| **IMDb įrašas** |

**Blondinė ieško vyro** (angl.  *What‘s Your Number?*) – 2011 m. JAV sukurta romantinė komedija pagal Karyn Bosnak romaną „20 Times a Lady".

Pagrindiniai aktoriai
---------------------

*Aktorius – vaidmuo*
* Anna Faris – Elė Darling
* Chris Evans – Kolinas Šėja
* Ari Graynor – Deizė Enė Darling
* Dave Annabele – Džeikas Adamsas
* Heather Burns – Eilen
* Eliza Coupe – Šeila
* Tika Sumpter – Džeimė
* Chris Pratt – Donaldas
* Denise Vasi – Kara

Turinys
-------

DĖMESIO: *toliau atskleidžiamos kūrinio detalės*

Elei Darling diena prasidėjo itin nesėkmingai: ją paliko vaikinas ir ją atleido iš darbo. Važiuodama metro, ji perskaitė žurnale, kad statistiškai kiekviena moteris, gyvenime turėjusi daugiau kaip 20 partnerių, patiria sunkumų užmezgant artimus santykius ir kuriant šeimą. Pradžioje vertinusi tai kaip pokštą, vėliau Elė pradeda skaičiuoti savo „buvusiuosius" ir supranta jų turėjusi 19. Vakare, nuvykusi į sesers Deizės Enės sužadėtuves, Elė nusprendžia patikrinti šią teoriją su savo draugėmis. Rezultatas ją pritrenkia: kitos merginos pasirodo turėjusios kelis kartus mažiau partnerių. Iš nevilties Elė pasigeria ir ryte prabunda lovoje kartu su buvusiu viršininku, kuris ją vakar atleido. Kadangi partnerių skaičius jau pasiekė kritinę ribą, jai atrodo, kad gyvenimas iš tiesų baigtas ir ji niekada nesugebės rasti sau tinkamo vyro.

Liūdesys trunka keletą dienų, kol kartą kavinėje, padėdama seseriai išsirinkti vestuvėms tortą, Elė sutinka Donaldą, vieną iš savo „buvusiųjų", ir nustebusi pamato, kad šis pasikeitęs į gerą. Elei į galvą ateina mintis: jei pasikeitė Donaldas, vadinasi, galėjo pasikeisti ir kiti, ir galbūt su kai kuriuo jai pavyktų atnaujinti santykius, tokiu būdu nepažeidžiant statistikos.

Surasti ir patikrinti likusius 18 buvusių vaikinų Elė paprašo padėti kaimynystėje gyvenančio lovelaso Kolino, už pagalbą leisdama jam slėptos savo bute nuo pernelyg įkyrių draugių. Ilgainiui tarp judviejų užsimezga simpatija, tačiau Elė, įsitikinusi, kad negali turėti daugiau kaip 20 partnerių, nesiliauja ieškojusi išrinktojo tarp savo buvusiųjų...
| **Seleukas II Kalinikas** |
| --- |
|  |
| Seleuko II atvaizdas ant monetos |
| Seleukidai |
| Gimimo vardas | Seleukos |
| Gimė | ~265 m. pr. m. e. |
| Mirė | 225 m. pr. m. e. (~39–40 metų) |
| Tėvai | Antiochas II Tėjas, Laodikė |
| Sutuoktinis (-ė) | Laodikė II |
| Vaikai | Seleukas III Keraunas, Antiochas III, Antiochė |
| Religija | senovės graikų religija |
| Seleukidų imperijos karalius |
| Ėjo pareigas | 246 – 225 m. pr. m. e. |
| Pirmtakas | Antiochas II Tėjas |
| Įpėdinis | Seleukas III Keraunas |
|  |
|  **Vikiteka** | Seleukas II Kalinikas |

**Seleukas II Kalinikas** (sen. gr. Σέλευκος Καλλίνικος, ~265–225 m. pr. m. e.) – Seleukidų valstybės karalius, valdęs nuo 246 iki 225 m. pr. m. e.

Antiocho I Sotero vaikaitis, Antiocho II Tėjo sūnus. Užėmęs sostą, skatinamas motinos Laodikės pradėjo žudyti kitus pretendentus į sostą ir jų giminaičius; nužudė ir pamotę Berenikę (Egipto valdovo Ptolemajo III Euergeto seserį) bei jos mažametį sūnų, savo brolį, dėl to 246 m. pr. m. e. kilo karas su Egiptu. Seleukas II Kalinikas pralaimėjo, bet Egipte prasidėjus sukilimams Ptolemajas III Euergetas iš Seleukidų valstybės turėjo pasitraukti.

Kovai su Egiptu Seleukas II Kalinikas sudarė sąjungą su broliu Antiochu Hieraksu, tai sužinojęs Ptolemajas III Euergetas 241 pr. m. e. su Seleuku II Kaliniku sudarė taiką. Seleukidų valstybėje prasidėjo vidaus karas, daugelis satrapų sukilo, bandydami užvaldyti imperiją. 236 m. pr. m. e. Galatijoje Antiochas, padedamas galų, nugalėjo Seleuką II Kaliniką ir užėmė jo valdas Mažojoje Azijoje.

225 m. pr. m. e. Seleukas II Kalinikas žuvo nukritęs nuo žirgo; tuo metu jam buvo likusios valdyti tik Mesopotamija ir Šiaurės Sirija.

Šaltiniai
---------

1. ↑  *Seleukas II Kalinikas*. Visuotinė lietuvių enciklopedija, T. XXI (Sam–Skl). – Vilnius: Mokslo ir enciklopedijų leidybos institutas, 2012
2. ↑  *Seleucus II Callinicus*. Encyclopædia Britannica Online. – www.britannica.com.
| ***Katino sugrįžimas*** |
| --- |
|  |
| „Katino sugrįžimo" DVD anglų kalba viršelis |
| Pavadinimas | 猫の恩返し(*Neko no Ongaeshi*) |
| Kilmės šalis | Japonija |
| Režisierius | Hiroyuki Morita |
| Prodiuseris (-iai) | Hayao MiyazakiToshio Suzuki |
| Scenaristas (-ai) | Aoi HiiragiReiko Yoshida |
| Kompozitorius | Yūji Nomi |
| Metai | 2002 |
| Žanras | Nuotykių |
| Trukmė | 75 min. |
| Kalba | japonų |
| Platintojas | „Toho" (Japonijoje) |
| **IMDb įrašas** |

**Katino sugrįžimas** (jap. 猫の恩返し = *Neko no Ongaeshi*) – 2002 m. japonų anime nuotykių filmas. Filme plėtojama 1995 m. filmo „Širdies šnabždesys" šalutinio veikėjo katino Barono istorija, susijusi su mergaite Haru.

Apie filmą
----------

„Katino sugrįžimas" (tiesiogiai verčiant *Katino grąža* arba *Tai, kas sugrąžinta katino*) pastatytas Aoi Hiiragi mangos *Neko no Danshaku, Baron* motyvais. Filmas sukurtas japonų „Studio Ghibli" studijos. Filmas pristatytas Japonijos kino teatruose 2002 m. liepos 20 d. ir buvo komerciškai sėkmingu. Viso Japonijos kino teatruose filmas surinko 50,5 mln. pajamų skaičiuojant JAV doleriais ir buvo septintu pagal pajamas metų filmu Japonijoje. Filmą prodiusavo legendinis režisierius Hayao Miyazaki, tačiau paties filmo meninis apipavidalinimas ir animacija ženkliai skiriasi nuo originalių Hayao Miyazaki filmų.

Siužetas
--------

DĖMESIO: *toliau atskleidžiamos kūrinio detalės*

Mergaitė Haru yra mokyklos nevykėlė, ji vėluoja į pamokas, moksladraugiai iš jos juokiasi, o jos simpatija vaikinas draugauja su kita mergina. Eidama į mokyklą su drauge Haru išgelbsti katiną nuo patekimo po automobilio ratais. Katinas užkalbina Haru ir padėkoja už išgelbėjimą. Grįžus namo, vakare Haru einant miegoti, jai pasigirsta garsai nakties metu. Išėjusi į namų kiemelį ji pamato kačių procesiją, kuri sustoja ties namo kiemo varteliais. Procesija atlydi Kačių karalystės karalių, kuris asmeniškai padėkoja Haru už katino išgelbėjimą, nes išgelbėtasis buvo jo sūnus princas ir Kačių karalystės sosto įpėdinis. Kartu kačių karalius pažada Haru atsidėkoti.

Kitą rytą Haru atsibunda ir pamano, kad nakties reginys buvo tik sapnas. Namo kiemelyje ji randa augant daug „kačių žolės" ir į mokyklą paskui žolių kvapą ją atsiveja būrys kačių. Savo mokinės spintelėje ji randa daugybę dovanų dėžučių su supakuotomis pelėmis. Po pamokų Haru apsiima pabudėti klasėje vietoj draugės ir vėliau išeidama iš mokyklos sutinka katiną, kuris yra Kačių karalystės pasiuntinys. Katinas paklausia, kaip Haru patiko dovanos? Į tai Haru atsako, kad ji yra žmogus ir jai nereikalingas kačių maistas: „kačių žolė" ir pelės. Kačių karalystės pasiuntinys nusimina, jis pažada Haru būtinai atsidėkoti ir pasiūlo jai apsilankyti Kačių karalystėje bei tapti kačių princo žmona. Haru nespėjus paprieštarauti kačių pasiuntinys nusprendžia, kad reikalas jau sutartas ir pasišalina. Tuo tarpu nustebusiai Haru paslaptingas balsas pataria ieškoti kačių kanceliarijos mieste, kur jai padės nebūti nugabentai į Kačių karalystę ...

Nuorodos
--------

1. ↑  boxofficemojo.com

* nausicaa.net
* rottentomatoes.com
* allmovie.com
Koordinatės: 54°37′43″š. pl. 22°34′44″r. ilg.﻿ / ﻿54.6286°š. pl. 22.5789°r. ilg.﻿ / 54.6286; 22.5789

|  |
| --- |
| Stalupėnų GS |
| Stoties pastatas 2015 m. 
Stoties pastatas 2015 m. |
| Šalis | Rusijos vėliava Rusija |
| Gyvenvietė | Stalupėnai |
| Atidaryta | 1860 m. |

**Stalupėnų geležinkelio stotis** (arba ***Nesterovo geležinkelio stotis***, rus. *станция Нестеров*) – geležinkelio stotis Rusijoje, Karaliaučiaus srityje, Stalupėnuose (rus. Nesterovas). Tai antroji pasienio su Lietuva stotis kelyje nuo Karaliaučiaus link Kauno. Stoties pastatas – vieno aukšto, čia stoja tik tolimųjų reisų traukiniai.

Istorija
--------

XIX a. Stalupėnai buvo Rytprūsių miestas, per kurį nutiestas Prūsijos Ostbanas. 1860 m. čia atidaryta geležinkelio stotis. Ji buvo svarbi, kadangi veikė netoli sienos su Rusijos imperija, nors ir mažiau svarbi nei Eitkūnų geležinkelio stotis. Po II pasaulinio karo, kai kraštas buvo okupuotas sovietų, stoties svarba sumažėjo, kadangi pasikeitė tarptautinės sienos. 1991 m. žlugus TSRS, stoties svarba vėl šiek tiek išaugo, kadangi atsirado nauja valstybinė siena tarp Lietuvos ir Rusijos, o Eitkūnų stotis buvo uždaryta – dėl to Stalupėnai tapo pagrindiniu pasienio geležinkelio punktu. XXI a. pradžioje dalis stoties pasienio procedūrų perkelta į atnaujintą Eitkūnų stotį.


| Karaliaučiaus–Kauno geležinkelio ruožas |
| --- |
| Paaiškinimai |
| 

|  |  |  |  |  |  |
| --- | --- | --- | --- | --- | --- |
|  |  | 

|  |
| --- |
|  |

 |  | ↑ KARALIAUČIUS ↑ |
|  |  | 

|  |
| --- |
|  |

 |  | Gumbinė (25,5 km) |
|  |  | 

|  |
| --- |
|  |

 |  | **Stalupėnai** |
|  |  | 

|  |
| --- |
|  |

 |  | Eitkūnai (10,5 km) |
|  |  | 

|  |
| --- |
|  |

 |  | (Rusijos–Lietuvos siena) |
|  |  | 

|  |
| --- |
|  |

 |  | ↓ KAUNAS ↓ |
|  |  |  |  |  |  |  |

 |

Šaltiniai
---------

1. ↑  Вокзал Нестеров. Tutu.ru (tikrinta 2023-09-02).
2. ↑  *Stołupiany*. Słownik geograficzny Królestwa Polskiego i innych krajów słowiańskich, T. XI (Sochaczew — Szlubowska Wola). Warszawa, 1890, 368 psl. **(**lenk.**)**
3. ↑  Архангельский А. С. Архангельский В. А. Железнодорожные станции СССР (справочник). – Москва, Транспорт, 1981.

* Станция Нестеров (Railwayz.info)
**LRT Opus**|  |
| **Transliuotojas** | LRT |
| **Šalis** | Lietuva |
| **Vadovai** | Evelina Kazakevičiūtė |
| **Transliavimopradžia** | 2006 m. rugsėjo 1 d. |
| **Internetosvetainė** | lrt.lt/ |

**LRT Opus** – trečioji nacionalinė LRT radijo programa, pradėta transliuoti 2006 m. rugsėjo 1 d. Orientuota į 20–35 metų amžiaus žmones.

„LRT Opus" girdima penkiuose didžiausiuose Lietuvos miestuose – Vilniuje, Kaune, Klaipėdoje, Šiauliuose, Panevėžyje, taip pat mažesniuose miestuose – Ignalinoje, Druskininkuose, Mažeikiuose, Nidoje, Anykščiuose, Raseiniuose, Rokiškyje ir Tauragėje.

2007 m. „TNS–Gallup" tyrimų duomenimis „LRT Opus" yra populiari tarp aukštąjį išsilavinimą turinčių, specialistams save priskiriančių vyriškos lyties respondentų.

Istorija
--------

„Opus3" radijo logotipas 2006–2012 m.
Pirmasis LRT bandymas transliuoti specialią programą jaunimui vyko 1995–1996 m. kai buvo transliuojama Lietuvos radijo trečioji programa (LR3).

2005 m. internetu imtas transliuoti „@ radijas", kurį 2006 m. pakeitė „Opus3" radiją.

2007 m. vasario 1 d. – 2010 m. gegužės 1 d. „Opus3" radijas transliuotas visą parą, o 2010 m. gegužės 2 d. – 2015 m. lapkričio 1 d. radijo stotis transliuota 11 valandų.

Nuo 2015 m. lapkričio 2 d. radijo stotis transliuojama visą parą.

Direktoriai
-----------

* Darius Užkuraitis – 2006–2020 m.
* Evelina Kazakevičiūtė – nuo 2020 m.

Programa
--------

„LRT Opus" tinklelį sudaro laidos „Atmerk akis", „Be problemų", „Dienos pulsas", „Elektrolankos", „Tavo muzika", „Opūs klausimėliai", „Vakaro fantazijos", „Tavo teritorija", „Švelnūs tardymai", „Garbanota banga". Grojama šiuolaikinė jaunimo muzika (šiuolaikinis rokas ir šiuolaikinė elektroninė muzika – Electro house, Jazz house, Club dance, Jungle/drum‘n‘bass, Lounge, Rock, Brit pop, Post grunge, Punk revival, Funky rock, Crap rock). Šešis kartus per dieną (tris kartus ryte ir tris kartus po pietų) transliuojamos žinios.

Dažniai
-------

* Viešintose (Anykščių r.) – 106,5
* Vilniuje – 98,3
* Juragiuose (Kauno raj.) – 98,0
* Klaipėdoje – 91,9
* Druskininkuose - 91,7
* Ignalinoje - 91,8
* Mažeikiuose – 89,9
* Nidoje - 97,3
* Pažagieniuose (Panevėžio raj.) – 93,7
* Raseiniuose – 87,7
* Rokiškyje – 92,6
* Šiauliuose – 90,5
* Tauragėje – 104,2
* Alytuje - 89,3

Išnašos
-------

1. ↑   Lietuvos radijas – populiariausias. lrytas.lt 2007-06-26 16:23
2. ↑
3. ↑

Nuorodos
--------

* LRT svetainė internete
Hans-Georg Gadamer
**Hansas Georgas Gadameris** (*Hans-Georg Gadamer*, 1900 m. vasario 11 d. – 2002 m. kovo 13 d.) – vokiečių filosofas, hermeneutinės krypties kūrėjas, geriausiai žinomas dėl traktato *Tiesa ir metodas* (Wahrheit und Methode, 1960).

H. G. Gadamerio filosofija
--------------------------

Gadameris aiškina teksto skaitymą kaip mūsų pasaulio plėtrą, ne tik kaip pažinimą. Jis teigia, kad tekstas turi būti suprastas kaip hermeneutinė sąvoka, tai reiškia, kad jis matomas ne kaip galutinis produktas. Jei nevisiškai suprantame tekstą – tada vyksta nuolatinis dialogas. Kai mes kažko nesuprantame, bandome tai įsisavinti ir ten vyksta supratimas. O ten kur mes viską suprantame interpretacija nevyksta, nesiplėtoja.

Gadameris teigė, kad supratimas visuomet yra santykis tarp žmogaus ir tradicijos, o ne tarp žmogaus ir pasaulio, nes žmogus niekada negali pabėgti nuo savo tradicijos.

Gadameris hermeneutinės sąrangos ieškojo mene, istorijoje. Meno kūrinys pasirodo kaip istorinė duotybė ir kartu kaip galimas mokslinio tyrimo objektas.

Nuorodos
--------

* Hansas Georgas Gadameris Stanfordo filosofijos enciklopedijoje
* Hanso Georgo Gadamerio tinklalapis Archyvuota kopija 2006-04-08 iš Wayback Machine projekto.
* Gadamerio kūriniai Archyvuota kopija 2012-12-19 iš Archive.is projekto
| ***Instinktas*** |
| --- |
|  |
|  |
| Pavadinimas | Instinct |
| Kilmės šalis |  JAV |
| Režisierius | Jon Turteltaub |
| Scenaristas (-ai) | Gerald Di Pego |
| Kompozitorius | Danny Elfman |
| Vaidina | Anthony HopkinsCuba Gooding Jr.Donald SutherlandMaura Tierney |
| Metai | 1999 |
| Žanras | drama |
| Trukmė | 126 min. |
| Kalba | anglų |
| Biudžetas | 80 mln. JAV dolerių |
| Pajamos | 34,1 mln. JAV dolerių |
| **IMDb įrašas** |

**Instinktas** (angl. *Instinct*) – 1999 m. JAV sukurtas psichologinis trileris.

Pagrindiniai aktoriai
---------------------

*Aktorius – vaidmuo*
* Anthony Hopkins – daktaras Etanas Pauelas
* Cuba Gooding Jr. – daktaras Teo Kolderis
* Donald Sutherland – daktaras Benas Hilardas
* Maura Tierney – Lyn Pauel
* John Ashton – apsauginis Daksas
* George Dzundza – daktaras Džonas Murėjus

Turinys
-------

DĖMESIO: *toliau atskleidžiamos kūrinio detalės*

Antropologas Etanas Pauelas keletą metų buvo dingęs be žinios, kol staiga atsirado, apkaltintas keleto pareigūnų nužudymu Afrikoje. Aiškėja, kad tuos metus jis praleido gyvendamas tarp gorilų ir pats perėmė daugelį jų įpročių. Dabar Pauelas atsiduria psichiatrinėje ligoninėje, kurioje laukia teismo, o jaunas psichiatras Teo Kolderis mėgina išsiaiškinti, kas privertė praeityje žinomą daktarą elgtis tarsi žvėrį...
|  |
| --- |
| Senhit |
| Pilnas vardas | Senhit Zadik Zadik |
| Gimė | 1979 m. spalio 1 d. (43 metai)Bolonija, Italijos vėliava Italija |
| Veikla | dainininkė |
| Instrumentai | vokalas |
| Aktyvumo metai | 2001–dabar |
| Svetainė | senhit.com |

**Senhit Zadik Zadik**, geriau žinoma sceniniu vardu **Senhit** (anksčiau **Senit**, g. 1979 m. spalio 1 d. Bolonijoje) – eritrėjiečių kilmės Italijos dainininkė.

Biografija
----------

Gimė 1979 metais Italijos mieste Bolonijoje eritrėjiečių šeimoje. Savo karjerą pradėjo užsienyje. Senhit debiutavo Šveicarijoje bei Vokietijoje, kur atliko vaidmenis keliuose miuzikluose, tačiau tapo plačiai žinoma tik 2006 metais, kuomet pasitraukusi iš teatro scenos sugrįžo į Italiją ir pradėjo dainininkės karjerą.

Nuo to laiko atlikėja išleido tris albumus ir keletą singlų, vedė laidą muzikiniame televizijos kanale „Hip Hop TV".

2011 m. atstovavo San Marinui Eurovizijos dainų konkurse su daina „Stand By".

Diskografija
------------

### Albumai

* 2006 – *Senit*
* 2007 – *Un tesoro è necessariamente nascosto*
* 2009 – *So High*

### Singlai

* 2005 – *La mia città è cambiata*
* 2005 – *La cosa giusta*
* 2005 – *In mio potere*
* 2007 – *La faccia che ho*
* 2007 – *Io non dormo*
* 2009 – *Work Hard*
* 2009 – *No More*
* 2010 – *Party on the Dance Floor*
* 2011 - *Stand By*
* 2011 - *Through the Rain*
* 2013 - *One Stop Shop*

Nuorodos
--------

* Oficiali svetainė Archyvuota kopija 2017-04-04 iš Wayback Machine projekto. (anglų k.)

| Apdovanojimai ir pasiekimai |
| --- |
| Prieš tai:**Miodio  *„Complice"*** |  **San Marino atstovė Eurovizijoje**2011 | Po to:**Valentina Monetta  *„The Social Network Song"*** |
**Kasimas II** (mirė 1532 m.) – ketvirtasis Astrachanės chanas (valdė 1504–1509, 1528–1531, 1532 m.).

Biografija
----------

Kilęs iš Tukatimuridų šeimos, Čingizidų dinastijos šakos. Saido Achmado II, Didžiosios Ordos chano, sūnus. Apie jo jaunystę žinoma mažai. 1504 m. po tėvo mirties, susirėmimo su Krymo totoriais metu, pasitraukė į Nogajų Ordą. Tais pačiais metais, padedamas Hasano Bėjaus, nuvertė Astrachanės chaną Abdulkerimą ir užėmė sostą.

Ilgą laiką buvo priklausomas nuo Nogajų Ordos.

Mažai žinoma apie vėlesnę beveik 20 metų Kasimo veiklą. Galbūt jis persikėlė į Lietuvos Didžiąją Kunigaikštystę, kur apsigyveno jo dėdė Šeichachmadas.

1529 m. grįžo į Hadžitarchaną, kai Šeichachmadas tapo chanu. Netrukus, padedamas Nogajų Ordos, užgrobė valdžią.

1531 m. išsiuntė laišką Osmanų sultonui Suleimanui I, tikriausiai su prašymu padėti mainais į jo viršenybės pripažinimą. Tačiau tų pačių metų gegužę jį nuvertė Nogajų Ordos karvedys Sajidas Achmadas Bija, paskyręs chanu Isliamą Girėjų.

Nuo 1532 m. sausio iki liepos Kasimas II vėl atgavo valdžią, pasiuntė pasiuntinį pas Maskvos didįjį kunigaikštį Vasilijų III. Tačiau tais pačiais metais jį nuvertė Tiumenės chanas Ak Kubekas.

Taip pat skaitykite
-------------------

* Machmudas (Astrachanės chanas) – pirmasis chanas;
* Kasimas I (Astrachanės chanas) – antrasis chanas;
* Abdulkerimas (Astrachanės chanas) – trečiasis chanas;

Nuorodos
--------

* Howorth, Henry Hoyle. History of the Mongols, from the 9th to the 19th Century. Part II, division I. The so-called tartars of Russia and Central Asia. Londres: Longmans, Green and Co, 1880.
* Татарский энциклопедический словарь. — Казань, 1999.
* Р. Ю. Почекаев Цари ордынские. Санкт-Петербург, «Евразия» 2010 ISBN 978-5-91852-010-9
* Astrachanės chanatas Archyvuota kopija 2009-02-06 iš Wayback Machine projekto.
* Обретение Астрахани Archyvuota kopija 2017-01-16 iš Wayback Machine projekto.. Pagal P.H. Chlebnikovo medžiagą „Astrachanė senoje gadynėje" (1907 m.)

| Karališkieji titulai |
| --- |
| Prieš tai:**Abdulkerimas** | **Astrachanės chanas**152?–1532 | Po to:**Ak Kubekas** |
| ***Itališkas apiplėšimas*** |
| --- |
|  |
|  |
| Pavadinimas | The Italian Job |
| Kilmės šalis |  JAV PrancūzijaJungtinė Karalystė Jungtinė Karalystė |
| Režisierius | F. Gary Gray |
| Scenaristas (-ai) | Donna PowersWayne Powers |
| Vaidina | Mark WahlbergCharlize TheronEdward NortonJason StathamDonald Sutherland |
| Metai | 2003 |
| Žanras | trileris |
| Trukmė | 110 min. |
| Kalba | anglų |
| Biudžetas | 60 mln. JAV dolerių |
| Pajamos | 176 mln. JAV dolerių |
| **IMDb įrašas** |

**Itališkas apiplėšimas** (angl.  *The Italian Job*) – 2003 m. JAV sukurtas trileris, 1969 m. to paties pavadinimo Didžiosios Britanijos juostos perdirbinys. Interneto svetainėje Rotten Tomatoes jis vertinamas 73% teigiamų atsiliepimų.

Pagrindiniai aktoriai
---------------------

*Aktorius – vaidmuo*
* Mark Wahlberg – Čarlis Krokeris
* Charlize Theron – Stela Bridžer
* Edward Norton – Styvas
* Donald Sutherland – Džonas Bridžeris
* Jason Statham – Robas
* Seth Green – Lailas
* Mos Def – Giliganas

Turinys
-------

Džono Bridžerio vadovaujama gauja, nepaleidusi nei vieno šūvio, Venecijoje įvykdo apiplėšimą, kurio metu pagrobia aukso lydinių už 35 milijonus dolerių. Jiems pasitraukus į saugią vietą, paaiškėja, kad vienas iš jų, Styvas, nusprendė pasisavinti grobį pats. Per susišaudymą jų automobilis nukrinta į upę ir Styvas mano, kad visi žuvo, tačiau iš tiesų mirša tik Bridžeris.

Po metų gauja, dabar jau vadovaujama Čarlio Krokerio, randa Styvo pėdsakus Los Andžele. Į pagalbą pasitelkę Džono Bridžerio dukrą Stelą, žinomą seifų specialistę, jie nusprendžia bet kokia kaina atsiteisti su Styvu ir dar kartą pagrobti auksą...
| Kalgarisangl. *Calgary* |
| --- |
| *Kalgario centras* |
|  |
| 

KalgarisKalgaris

51°02′42″ š. pl. 114°03′26″ v. ilg.﻿ / ﻿51.04500°š. pl. 114.05722°r. ilg.﻿ / 51.04500; 114.05722﻿ (Kalgaris)Koordinatės: 51°02′42″ š. pl. 114°03′26″ v. ilg.﻿ / ﻿51.04500°š. pl. 114.05722°r. ilg.﻿ / 51.04500; 114.05722﻿ (Kalgaris) |
|  |
| Laiko juosta: (UTC-7)------ vasaros: (UTC-6) |
|  |
| **Valstybė** | Kanados vėliava Kanada |
| **Provincija** | Alberta Alberta |
| **Rajonas** | Kalgario rajonas |
|  |
| **Įkūrimo data** | 1875 |
|  |
| **Gyventojų** (2020) | 1 361 852  |
| **Plotas** | 726,50 km² |
| **Tankumas** (2020) | 1 875 žm./km² |
| **Altitudė** | 1 045 m |
|  |
| **Tinklalapis** | www.calgary.ca |
|  **Vikiteka** | Kalgaris |

**Kalgaris** (pranc. angl. *Calgary*) – miestas vakarų Kanadoje, pietinėje Albertos provincijos dalyje, prie Bovo upės. Didžiausias provincijos ir trečiasis Kanados miestas. Įsikūręs šalia Kanados prerijų. Miestui daug įplaukų atneša naftos gavyba, išvystyta chemijos, maisto pramonė. Svarbus žiemos kurortas.

Yra du universitetai, zoologijos sodas. Miestas garsėja pasaulinėmis parodomis, rodeo varžybomis, žinomas dėl žiemos sporto ir turizmo.

Veikia Kalgario lietuvių bendruomenė (1951 m. – 124 žm. 1961 m. – 324).

Istorija
--------

Britų kartografas D. Tompsonas 1787 m. peržiemojo dabartinio Kalgario apylinkėse. Gyvenvietė įkurta 1875 m. kaip Fort Brisbua (*Fort Brisebois*), bet po metų pervadinta Fort Kalgariu (*Fort Calgary*). Pirmiausia gyvenvietėje buvo įkurtas Kanados Šiaurės vakarų raitosios policijos padalinys, saugojęs apylinkėse vykdytą prekybą kailiais. 1885 m. šalia Kalgario įsteigtas pirmasis Kanadoje Banfo nacionalinis parkas. Nuo 1883 m. pradėjus tiesti Kanados Ramiojo vandenyno geležinkelį, Kalgaris ėmė smarkiai plėstis. Miesto apylinkėse kūrėsi daug naujakurių gyventojų, kuriems Kanados vyriausybė už minimalų mokestį suteikdavo didelius dirbamos žemės sklypus. Miestas tapo dideliu mėsos perdirbimo centru. Kalgaris miesto teises gavo 1894 m. 1947 m. Kalgario apylinkėse atradus didelius naftos telkinius, miesto plėtra dar labiau paspartėjo. 1981 m. naftos kainoms sumažėjus, labai išaugo nedarbas. Naują augimo periodą paskatino 1988 m. surengtos žiemos Olimpinės žaidynės.

Sportas
-------

Kalgaris – pirmasis Kanados miestas, kuriame vyko Olimpinės žaidynės. Tai buvo 1988 m. surengtos XV žiemos olimpinės žaidynės.

NHL lygoje žaidžia Kalgario „Flames" ledo ritulio komanda.

Šaltiniai
---------

1. 
2. ↑
3. 
4. ↑
5. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 186
6. ↑  *Calgary*. Visuotinė lietuvių enciklopedija, T. III (Beketeriai-Chakasai). – Vilnius: Mokslo ir enciklopedijų leidybos institutas, 2003

Nuorodos
--------

* Kalgario dangoraižių diagrama